खंडेला : बैठक के दौरान कई प्रस्ताव पारित
अतिक्रमण के मुद्दे पर हुआ बैठक में हंगामा
नगरपालिका की बैठक में सोमवार को अतिक्रमण का मामला एजेंडे में शामिल नहीं करने पर माहौल गरमा गया। पालिका उपाध्यक्ष बाबूलाल कुमावत ने कहा कि क्षेत्र में बिना अनुमति के निर्माण हो रहे हैं, साथ ही कई जगह अतिक्रमण हो रहे हैं। इस पर पालिकाध्यक्ष कैलाशचंद्र पारीक ने कहा कि यह एजेंडे में शामिल नहीं है। विपक्ष के पार्षद हरिशंकर निठारवाल पीटीआई ने कहा कि पार्षदों की सहमति के आधार पर एजेंडे बनने चाहिए। जब तक अतिक्रमण का एजेंडा शामिल नहीं होगा, तब तक बैठक की कार्यवाही नहीं होगी। इसके बाद अन्य पार्षद भी खड़े होकर हंगामा करने लग गए।
माहौल गरमाता देख पालिकाध्यक्ष ने कहा कि अतिक्रमण के मामले को एजेंडे में शामिल कर लिया गया है। इसके बाद बैठक की कार्यवाही शुरू हुई। पार्षद विष्णु गंगावत ने कहा कि पारीक के पालिकाध्यक्ष बनने के बाद 7 नई सड़क निर्माण सहित अनेक विकास कार्य हुए है। आक्रोशित पार्षदों को शांत करते हुए पारीक ने बताया कि पूर्व बोर्ड अध्यक्ष मंजू निठारवाल के कार्यों की चर्चा करते हुए बताया कि उनके कार्यकाल के कार्य संपन्न करवाए गए हैं। नए बोर्ड के कार्य अब प्रारंभ होंगे, इसके बाद फिर से बैठक की कार्यवाही शुरू की गई। पार्षद अमित शर्मा ने होमगार्ड्स ट्रेनिंग सेंटर की जानकारी देते हुए 4 बीघा जमीन सीमारला मोड़ के पास देने का प्रस्ताव दिया। इस पर कार्यवाही के लिए सर्वसम्मति जताई गई। पालिका की बैठक में विधायक बंशीधर खंडेला भी उपस्थित थे। पालिकाध्यक्ष कैलाशचंद्र पारीक ने बैठक की अध्यक्षता की।
अफसरों-कर्मचारियों को फटकारा विधायक ने
लक्ष्मणगढ. विधायकगोविंद सिंह डोटासरा ने सोमवार को पालिका की साधारण सभा में कर्मचारियों एवं अधिकारियों को जमकर डांट पिलाई। उन्होंने कहा पालिका की अलमारियों की चाबियां दलालों के पास रहती है। पालिका को दलालों से मुक्त कर दो नहीं तो सरकार को लिखेंगे। विभिन्न पार्षदों द्वारा कर्मचारियों पर निर्माण स्वीकृति,स्टेट ग्रांट अन्य पट्टों की फाइलें जानबूझकर दबाकर रखने एवं दलालों के माध्यम से आने वाले लोगों को पहले पट्टे जारी करने तथा निर्माण स्वीकृति की फाइलें गुम हो जाने की शिकायत पर विधायक उखड़े हुए थे। पार्षद कंचन सैनी,संजीव भानूका,संपत चेजारा ने पार्षदों द्वारा दर्ज करवाई गई शिकायतों पर कार्रवाई नहीं करने के आरोप लगाए।
बैठक में कई मुद्दों पर हुई बहस
फतेहपुर | नगरपालिकाकी साधारण सभा की बैठक में एजेंडे के सभी प्रस्ताव तीखी बहस और वाद विवाद के बीच पारित कर दिए गए। सदस्यों ने भूमाफियाओं के खिलाफ कड़े कदम उठाने की मांग करते हुए नपा की भूमि से कब्जा हटाने को कहा। विपक्षी कांग्रेस महिला पार्षदों के आक्रामक रूख के कारण उपाध्यक्ष साहेब खान, रामवतार रूंथला को बार बार पालिकाध्यक्ष के बचाव के लिए आगे आना पड़ा। भूमिहीन गाडिया लुहारों को भूमि आवंटन के प्रश्न पर कांग्रेस की निकिता रिणवां, जरीना परिहार और इमराना नजमी, अल्ताफ कुरैशी ने पक्षपात और बंदरबांट का आरोप लगाया। इन सभी ने इस सूची को फिर से जारी करने की मांग की।
एफआईआर वापस लेने की मांग
इसबीच व्यापारियों ने बैठक में पहुंचकर पालिका द्बारा करवाई गई एफआईआर वापस लेने की मांग की। व्यापारी विष्णु चुलेट, गोपाल टेलर, चौथमल कुमावत, देबूराम कुमावत, वीरेंद्र सिंह, सीताराम निठारवाल इस दौरान मौजूद थे।
26जनवरी को होगा भामाशाहों का सम्मान | सर्वसम्मति से प्रस्ताव पारित कर गणतंत्र दिवस सामूहिक रूप से मनाने का निर्णय लिया गया। पार्षद निठारवाल ने बताया कि वार्ड नं. 3 में जलदाय विभाग की टंकी स्वीकृत हो गई थी। भामाशाह हनुमान सहाय हरितवाल से समझाइश की गई, जमीन के लिए करीब 10 लाख रुपए देने की बात भी कही। हरितवाल को 26 जनवरी को सम्मानित किए जाने का प्रस्ताव पारित किया गया।
खेमराज धाबाई ने भगत सिंह कॉलोनी में नाली निर्माण, मिल तिराहे पर सुलभ शौचालय, वार्ड नं. 2 में आंगनबाड़ी केंद्र का प्रस्ताव दिया। योगेंद्र सिंह भामू ने पुलिया निर्माण में देरी और खाटू मार्ग में अंधरे और गड्ढ़ों का मुद्दा उठाया। पार्षद विष्णु गंगावत ने कहा कि वार्ड में काम पूरा होने के बाद ठेकेदार को भुगतान पार्षद की अनुमति के बिना नहीं होना चाहिए। पालिकाध्यक्ष पारीक ने कहा कि काम पूरा होने के बाद पार्षद की राय लेकर भुगतान करवाया जाएगा। ममता सारण ने वार्ड 17 रोड लाइट, पेयजल, सड़क आदि मूलभूत सुविधाओं से वंचित है। ईओ से कहा कि-अतिक्रमण बिना स्वीकृति हो रहे निर्माण कार्य की आवाज उठी है। इस पर एक्शन लो, अन्यथा डीएलबी से संपर्क करके दूसरे स्थान पर तबादला करवा लो, यहां रहना है तो कार्य करना होगा। कार्य में बाधा आती है तो मैं स्वयं मौके पर चलकर कार्रवाई करूंगा।
रींगस. नगर पालिका बोर्ड बैठक में आक्रोश जताते पार्षद। बैठक में कई मुद्दों पर हंगामा हुआ।
खंडेला. पालिका की बैठक में विभिन्न मुद्दों पर चर्चा करते सदस्य।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva awa_Deva hin_Deva hin_Deva hin_Deva hin_Deva